Vesi

****Vesi**** eli ***Water*** on toinen pelin kahdesta nestemäisestä kuutiosta. Vesi on yleisintä merenpinnan tasolla, eli tasolla 63, mutta sitä löytyy myös järvistä merenpinnan tason ylä- ja alapuolelta. Vettä voi asettaa ylämaailmaan ja ääreen käyttämällä vesiämpäriä tai vesikuutiota, jos käytössä on modi, kuten *TooManyItems*. Vettä ei generoidu Hornaan, ja kaikki sinne asetettu vesi katoaa välittömästi. Valoisuus veden alla laskee aina kaksi yksikköä jokaista kuutiota kohti. Vesi hidastaa kävelemistä ja kaivamista.

## Tietoa

Vesi on yksi pelin yleisimmistä kuutioista. Vettä voi käyttää viljelysmaan kasteluun, ja sen läheisyys on elintärkeää viljelyksille ja sokeriruolle. Myös yksi joukko: kalmarit, spawnaavat ja elävät vedessä. Veden päällä voi liikkua veneiden avulla. Veden alle mennessä ruokapistemittarin ylle ilmestyy happimittari. Mikäli pelaajan happimittari tyhjenee, pelaaja alkaa "hukkua" ja menettää elinvoimaa. Vettä esiintyy myös sateen muodossa. Sateeseen ei kuitenkaan voi hukkua, eikä sade muutenkan vaikuta pelaajaan.

### Virtaaminen

Vesi voi virrata ja levittäytyä tyhjiin tiloihin, jos se on mahdollista. Vesi ei kuitenkaan voi virrata toisten vesikuutioiden päälle. Tämä mahdollistaa vesiputousten luomisen. Pelaaja voi ottaa asetettavia vesikuutioita käyttämällä ämpäriä. Kun ämpärissä oleva vesi asetetaan maahan, tuloksena on virtaavaa tai putoavaa vettä, ellei sitä aseteta 1x1 kuution kokoiseen kuoppaan. Kun vesi poistetaan kohdasta, johon se aluksi asetettiin, kaikki kohdasta lähtöisin oleva vesi kuivuu hiljalleen. Vesi hakeutuu virtaamaan kuoppien suuntaan. Vesi voi virrata samalla tasolla 7 kuution matkan, mutta jos virtaustaso laskee yhdenkin kuution verran, 7 kuution lasku alkaa alusta.

 Tiedosto:Veden alle muodostunut ilmakupla..png
### Hallinta

Jos asettaa kuution veden päälle, kuutio korvaa veden. Tällä tavalla voi täyttää kokonaisia järviä. Myös tietyt koristeet, tikkaat ja sokeriruoko korvaavat vettä. Beta 1.7 -versiossa peliin lisätyt männät voivat toimia vesiportteina.

## Vesilähteet

Vesilähteet ovat maanalaisiin luoliin ja joskus jopa maanpinnalle syntyviä vedenlähteitä. Niistä lähtee usein vesivirtoja ja -putouksia. Mikäli niiden läheltä kaivaa maata pois, näyttää, että vesi tulisi tyhjyydestä. Jos lähteen päälle asettaa kuution, myös kaikki siitä tuleva vesi katoaa.

## Jäätyminen

Lumisissa elinympäristöissä vesi esiintyy kiinteänä jäänä. Jäätä voi poistaa työkaluilla, eikä jään päälle kaadettu vesi jäädy. Jäätä voi myös sulattaa esimerkiksi soihduilla, laavalla ja hehkukivillä.

 Tiedosto:Vesibuki.png
## Bugit

* 1.2.4 -versiossa oli harvinainen bugi, jossa ei pysy veden pinnalla, vaikka pitää välilyöntiä pohjassa. Se korjaantuu jos sulkee ohjelman ja avaa uudelleen.
* 1.2.5 -versiossa laavan sulattama vesi ei ala virtaamaan, kuten se olisi muulla tavalla sulanutta.
* Järvien generoituessa voi syntyä "vesiseiniä" eli paikalla olevaa vettä jonka yksi tai useampi sivu pysyy paikallaan vaikkei siinä olisi esteitä estämässä virtausta.
* Kun veden alle menee, vesi voi näyttää valkoiselta jossa leijuu mustia partikkeleita. Tiedosto:2013-10-06 00.16.27.png   Tiedosto:2013-11-25 13.29.42.png
* On harvinainen bugi, että vesi ei ole lähtenyt pois virtaavasta kohdasta, vaikka keskeltä se on otettu pois.

## Triviaa

* Zombit ja luurangot voivat selviytyä päivänvalosta ollessaan vedessä.
* Ääreläiset vahingoittuvat joutuessaan kosketuksiin veden kanssa.
	+ Hyökkäävät Ääreläiset jättävät pelaajan rauhaan ja teleporttaavat pois osuessaan veteen. Tämä on hyödyllinen ominaisuus Ääressä ollessa, jonne kannattaakin aina ottaa vesiämpäri mukaan.
* Jos kaivaa maata veden alla, kuutioiden hajoamista ei voi nähdä.
* Beta 1.5 -version jälkeen pudotetut esineet liikkuvat virtaavassa vedessä nopeammin.
* Jos kaivaa maata kun ui, tai on veden alla, kaivaminen hidastuu. Sen sijaan jos pelaaja on vedessä, mutta ei menetä happea (eli hänen päänsä on vedenpinnan yläpuolella) kaivaminen tapahtuu normaalisti.
* Veden alla ollessa kaikki näyttää hieman suuremmalta, kuin oikeasti on.

 Tiedosto:Vedentekijä 2 4.png
* Kun pelaaja kaivaa 2x2 tai isomman, tasaisen muotoisen kuopan, ja kaataa jokaiseen kulmaan (isommissa lammikoissa myös keskelle) vettä ämpärillä, niin virtaus tasoittuu. Sen jälkeen, kun vettä ottaa pois lammesta, vesi virtaa, ja korjaantuu itsestään. Näin voi tehdä vedentekijän. Tämä ei toimi laavalla.
* Jos kypärässä on *Hengitys III* -lumous, pelaaja voi olla 50 sekuntia veden alla, ennen kun hän alkaa menettää elämäpisteitä.
* Kun hyppää veteen, siitä roiskuu vesipisaroita, mutta ne eivät kastele maata johon osuvat.
* Beta-versiossa suuriin vesi alueisiin generoitui "*aaltoja*", jotka olivat vesiseiniä, joidenka alla on vettä, myös vesiseinät olivat yleisempiä.
* Tiesitkö että veteen ei voi laittaa spawnpointtia (syntymis pistettä)?
* Vesi on hyödyllinen viljelymaata tehdessä.

## Katso myös

* Nesteet
* LaavaMalline:Kuutiot